Linnan Martat ry

**TOIMINTASUUNNITELMA VUODELLE 2024**

**Yhdistyksen toiminnan tarkoitus**

Toiminnan tarkoituksena on kaikilla aktiviteeteillaan pyrkiä osaltaan toteuttamaan Marttaliiton asettamaa pääslogania ”Hyvästä arjesta parempi maailma”. Toiminnan suunnittelun lähtökohtana on pyrkimys suunnitella toimintaa, joka edistää kotien ja kaikenlaisten perheiden toimivaa ja kestävää arkea. Toimenpiteet tavoitteen toteuttamiseksi muotoutuvat ottaen mahdollisimman hyvin huomioon jäsentemme toiveet, ikä- ja perherakenne.

Vuoden 2024 toiminnan teemaksi ja painopisteeksi Marttaliitto on asettanut metsän, joten tämän teeman toivotaan näkyvän yhdistystenkin toiminnassa. Metsäteemaa käsitellään mahdollisimman monipuolisesti. Se voi olla metsässä samoilua, patikointia, metsän antimien keruuseen keskittyvää, luontoretkiä, metsän käyttöä henkisenä latauspaikkana. Joku menee metsään koetellakseen omia rajojaan, jaksanko raivata ryteikköä tai uskallanko kulkea yksin metsässä.

Linnan Martoissa hallituksessa on kuusi jäsentä ja puheenjohtaja. Hallituksen jäsenet ja puheenjohtaja suunnittelevat yhdistyksen toiminnan yhdessä. Viime kädessä toteutuksesta vastaa puheenjohtaja. Suunnittelussa otetaan huomioon Marttaliitolta tulevat ohjeet, kuten esimerkiksi kunkin vuoden teema. Hallituksen suunnitelmien ohella toimintaamme rikastuttavat ja monipuolistuttavat huomattavasti kunkin toimintaryhmän laatimat suunnitelmat, jotka tarkistetaan ja sovitetaan yhteen puolivuosittain toimintaryhmien vetäjien ja hallituksen yhteisissä kokouksissa. Niin hallituksen kuin toimintaryhmienkin toiminnan tavoitteena on osaltaan auttaa Marttaliiton tavoitteen toteuttamisessa, joka on HYVÄ ARKI KUULUU KAIKILLE.

**Toimintaryhmät ja ryhmän vetäjä vuonna 2024:**

Lukupiiri, Pirjo Mäenpää-Kapanen

Lukumartat, Merja Vasenius

Herkuttelevat Martat, Tytti Viitamäki-Heino

Leenan Keittiö, Leena Aalto

Mairen Delicious ruokaryhmä, Maire Hulkko

Mestarimaustajat, Pirkko Karvonen

Neuleryhmä, Helena Mattila

Vesijuoksijat, Eija Joensuu

Piha- ja puutarha, Sara Syyrakki

Kädentaitoryhmä, Sirkka Ihalainen

Spontaani luontoryhmä, Sari Stenroos.

Varsinaisia toimintaryhmiä vuonna 2024 on 11. Vuoden aikana on mahdollista perustaa uusia toimintaryhmiä jäsenistön ideoinnin ja innon mukaan.

On viritetty ajatus golf – toimintaryhmän perustamisesta, koska Linnan Martoissa on hyvin monia golfaavaa jäsentä.

Tapahtumia, retkiä ja juhlia järjestämään olisi hyvä perustaa oma toimintaryhmänsä, jotta yhdistyksen toiminta ei muodostuisi liian hallituskeskeiseksi.

**Projektit ja tapahtumat**

Oivalluksen Ilo -projekti, Pirjo Vilja

Kotoryhmä, Hilppa Siukola

Ruokamartta Tytti Viitamäki-Heino

Talkoot, Eliina Hakula

**Vuodelle 2024 suunnitellut kokoukset ja tapahtumat**

Vuoden 2024 aloitamme silmänruoalla, sillä ensimmäinen marttailta on keskiviikkona 24.1.2024 klo 14.30 alkaen Museo Skogsterissa. Meille on varattu opastus esillä olevaan Heljä Liukko-Sundströmin keramiikkanäyttelyyn.

Käymme yhdessä katsomassa KAVI elokuvat, ne esitetään tiistaisin klo 18, Biorex, Sali 4.

Tammikuussa on yksi näytös, helmi- ja maaliskuussa 2 näytöstä kuukaudessa.

Helmikuussa torstaina 15.2.2024 klo 17.30 vuosikokous kahvila Kokossa.

Marttailtaa vietetään heti vuosikokouksen jälkeen kahvila Kokossa. Yhdistys maksaa illan herkullisen kahvipöydän tarjoilut.

Maaliskuun marttaillassa Pilates -ohjausta Anna-Riikka Murtonen-Pesosen vetämänä. Paikka ja päivämäärä vielä avoin.

Marttailta huhtikuussa on metsä-teeman mukaisesti jossakin luontoliikunnan merkeissä Anna -Riikka Murtonen-Pesosen vetämänä.

Toukokuun marttailta ja kevätkauden päätös toteutetaan tiistaina 21.5.2024 klo 15.00 Marttaliiton antamaa teemaa ”Juhlat metsässä” mukaillen niin, että pidämme nyyttikestit Aulangon Tekosaarilla luonnon helmassa, veden äärellä.

Kotoryhmän toteuttamana jatkuu hyväntekeväisyys Hämeenlinnassa olevien ukrainalaisten pakolaisten kotouttamiseksi ruokakursseja järjestämällä. Kurssit alkavat tammikuussa.

Tammikuussa alkaa myös Hämeenlinnan kaupungin kanssa tehdyn sopimuksen mukaan Paavo -koulutusryhmän äitien lastenhoitoprojekti (lastenhoitomummot), joka päättyy toukokuussa.

Kevätkauden suurin tapahtuma on Oivalluksen Ilo –näyttelyn toteutuminen ajalla 4.3.-25.3.2024, varsinainen avajaistapahtuma on torstaina 7.3.2024. Maanantai 4.3. ja maanantai 25.3.ovat pystytys- ja purkupäivät.

Maaliskuussa on huonekasvien keväthuoltotapahtuma Katinalassa KH Puutarhakeskuksessa.

Huhtikuussa garderobi-ilta keskiviikkona 10.4.2024 klo 16.30-19.00 Karjala Pirtillä.

Seuraava roskakävely toteutetaan Hämeensaaressa maanantaina 22.4.2024 klo 17.00. Tapaaminen uimahallin pihassa

Kotiseuturetki toteutetaan huhti-toukokuun vaihteessa yritysvierailuna Herkkumaa -yritykseen kimppakyydein.

Pop Up -ravintolapäivä Kantolan siirtolapuutarhassa lauantaina 25.5.2024.

Touko-kesäkuussa on taimien, siementen ja ruukkukasvien vaihtotapahtuma. Tapahtuman ajankohta varmistuu, kun nähdään kevään eteneminen.

Heinä-elokuussa on puutarharetki yhdessä Hämeen Puutarhaseuran kanssa. Retki varmistuu, kun Puutarhaseura päättää kohteen ja retken ajankohdan.

Juttutuokioaamukahvit aloitetaan tammikuussa. Juttutuokioaamukahvista vastaavat Eija Oas ja Eija Honkajuuri. Kerran kuussa vapaasti muodostuva ryhmä kokoontuu aamukahville vetäjän ilmoittamaan kahvilaan. Istutaan ja rupatellaan itse kustannetun kahvikupposen äärellä.

Kesällä Linnan Martat ovat mukana valtakunnallisessa Golf -tapahtumassa Tawast Golfissa, jonne pystytetään oma standi ja kerrotaan golfaajille Linnan Martoista. Tapahtuma järjestetään lauantaina 8.6.2024. Yhdistyksemme jäsen Marjo Salo on vastuullisena henkilönä järjestelyissä.

Syyskauden ensimmäinen marttailta aloitetaan opastetulla kierroksella Aulangon puistometsään tiistaina 17.9.2024. Kuullaan sekä historiasta että metsän nykytilasta, puustosta ja aluskasvillisuudesta. Lopuksi kahvitellaan ja rupatellaan Metsänvartijan mökin kahvilassa.

Lokakuussa kauneusilta, jota järjestelee Lea Heinämaa Sokos Emotioniin

Linnan Marttojen 35-vuotista ja Marttaliiton 125-vuotista taivalta juhlitaan Vanajan Linnan juhlavissa puitteissa lauantaina 14.12.2024 avec tilaisuutena**.**

Alustavasti on sovittu Loistava Paja -projektin (=heijastinprojekti) toteuttaminen yhteistyössä Hämeenlinnan pääkirjaston kanssa lokakuussa.

Yhteistyö Attendon kanssa jatkuu, mikäli Attendon teemat sopivat Linnan Marttojen toteutettavaksi. Yhdistys ei panosta taloudellisesti, vaan vain tietotaitoa ja henkilöresursseja antaen.

**Yhdistyksen muu toiminta**

**Tiedottaminen**

Vuoden 2023 alussa julkaistut ”kasvonsa pesseet” kotisivumme ovat yhdistyksen pääviestintäkanava. Kaikki tiedottaminen ja toiminnasta kertominen tapahtuu kotisivujemme kautta. Jäsentiedotetta ei enää lähetetä sähköpostissa, vaan asiat tulevat kotisivuillemme <https://linnan.marttayhdistys.fi/>

Uusimmat ja kiireellisimmät tiedot ovat uutiset-osastossa. Myös ilmoittautuminen tapahtumiin hoituu nykyään kätevästi kotisivuilla olevan ilmoittautumislomakkeen avulla.

Kotisivujemme kautta muistutetaan myös Hämeen Piirin ja Marttaliiton tärkeimmistä tapahtumista, jotta jäsenet kävisivät lukemassa myös näitä tiedotteita.

Jos jollakin on ongelmia kotisivujen käyttämisessä, mediamarttojen lupaus antaa henkilökohtaista neuvontaa on yhä edelleen voimassa. Mediamartat Helena Mattila ja Pirjo Vilja kumpikin ovat valmiit auttamaan henkilökohtaisesti. Näin varmistamme, että kukaan ei jää yhdistystoiminnan ulkopuolelle teknisten vaikeuksien takia. Kummallekin tiedottajalle tarkoitettu posti lähetetään osoitteeseen linnanmartat@gmail.com

Linnan Martoilla on myös suljettu Facebook -ryhmä, johon kuuluminen on vapaaehtoista. Siinä käsitellään asioita rennommin ja jokainen ryhmään kuuluva voi esittää omia ajatuksiaan ja ideoitaan, julkaista kuvia.

Tiedottamisen tavoitteena on Linnan Marttojen tunnettuuden ja näkyvyyden lisääminen paikallisella tasolla. Yhtenä painopisteenä ovat suhteet lehdistöön.

**Jäsenhankinta**

Jäsenhankinnassa ei tulla tekemään erikoistoimenpiteitä, mutta aina tilaisuuden tullen innostamme joukkoomme uusia jäseniä. Ilo ja Oivallus -näyttelystä saadun kokemuksen perusteella on todennäköistä, että Oivalluksen Ilo -näyttely tuo yhdistykseen myös uusia jäseniä, Näyttelyyn varataan Martta -lehtiä ja muuta marttatoimintaa esittelevää materiaalia. Näyttelyn valvojat ja esittelijät ovat varautuneet kertomaan myös Linnan Marttojen toiminnasta. Jokainen voi puolestaan innostaa uuden jäsenen joukkoomme ja neuvoa, miten liitytään. Kaikenikäiset ovat tervetulleita, mutta yhdistyksen ikärakenteen huomioon ottaen on tärkeää pyrkiä saamaan joukkoomme varttuneita aikuisia ja myös miehiä. Ikäkirjo tuo toimintaan myös uusia ajatuksia.

Hallituksen jäsenistä tai yhdistyksen muista jäsenistä valitaan Hämeen piirin ketjukoulutuksiin niin sanottu virallinen osallistuja silloin, kun katsotaan, että koulutus on yhdistyksen jäsenistöä kiinnostava. Valittu edustaja on velvoitettu pitämään koulutuksesta esityksen yhdistyksen marttaillassa. Kaikkien yhdistyksen jäsenien toivotaan osallistuvan kiinnostuksensa mukaan omatoimisesti piirin ja liiton ketju- ja muihin koulutuksiin.

**Talous**

Yhdistyksen taloudellinen tilanne on nyt siinä määrin hyvä, että rahastonhoitajan ei tarvitse olla huolestunut maksukyvystä. Laskut saadaan maksettua ajallaan. Yhdistys jatkaa harkittua rahojen käyttöä, koska varma, jatkuva tulolähde, jäsenmaksutulot, antaa hyvin rajalliset mahdollisuudet yhdistystoiminnan toteuttamiseen. Hyvästä taloudellisesta tilanteesta tämänkin vuoden osalta saamme kiittää Paavo -koulutuksen lastenhoitotalkoiden tuottamaa tulosta. Valitettavasti meille ei ole tullut tälle vuodelle vielä muita tarjouspyyntöjä talkoista. Vuonna 2024 tullaan kuitenkin kompensoimaan yhdistyksen kokous- ja juhlakustannuksia jäsenille.

**Kehittämistavoitteet**

Jos yhdistyksen toiminta ei kehity, se alkaa kuihtua. Kehittämistavoite vuodelle 2024 on, että Linnan Marttojen henkilötietoja käsittelevät rekisterit saatetaan vastaamaan tietosuojan ohjeita. Kehittämistyö on jo aloitettu. Lisäksi tavoitteenamme on toiminnan monipuolistaminen jäsenten toiveiden mukaan.

Valppaus on yksi Marttoihin yhdistetty ominaisuus. On tärkeää, että kukin osaltamme pyrimme valppaana seuraamaan ympäristömme tapahtumia ja tarpeen vaatiessa otamme kantaa tai tarjoamme tietomme ja taitomme käyttöön marttaperiaatteiden mukaan.

Jatkuvan kehittämisen alueena ovat yhdistyksessä vallitseva henkinen lämpö ja yhteisöllisyys. Niiden läsnäolo tai puute tulee näkyviin varsinkin marttailloissa ja retkillä. Tunnelma ja miltä tuntuu ovat vaikeasti kehitettäviä alueita, mutta täytyy ainakin yrittää. Tässä tarvitaan meitä kaikkia. Jokaiseen yhteiseen tilaisuuteen tullessa on hyvä pitää mielessä, miten haluaisin, että minut kohdataan.

Tehdään ja opitaan yhdessä, joskus erehdyksen kautta!